
ŠAKIŲ RAJONO SAVIVALDYBĖS  TARYBA

SPRENDIMAS

DĖL  RAJONO SAVIVALDYBĖS ŠVIETIMO ĮSTAIGŲ MOKYTOJŲ IR PAGALBOS MOKINIUI SPECIALISTŲ (IŠSKYRUS PSICHOLOGUS) ATESTACIJOS KOMISIJŲ PARENGTŲ  2010 – 2012 METŲ  ATESTACIJOS PROGRAMŲ TVIRTINIMO“

2010 m. balandžio 29 d. Nr.T-97
Šakiai

           
Rajono savivaldybės taryba, vadovaudamasi Lietuvos Respublikos švietimo įstatymo (Žin., 1991, Nr. 23-593; 2003, Nr. 63-2853) 60 str. 1 d. 1 ir 13 p., Švietimo ir mokslo ministro 2008 m. lapkričio 24 d. įsakymu Nr. ISAK-3216  (Žin., 2008, Nr.142 - 5669) patvirtintų mokytojų ir pagalbos mokiniui specialistų (išskyrus psichologus) atestacijos nuostatų 28.2 p. bei atsižvelgdama į švietimo įstaigų direktorių prašymus „Dėl   atestacijos programos tvirtinimo“, n u s p r e n d ž i a:

          
1. Patvirtinti rajono savivaldybės švietimo įstaigų mokytojų ir pagalbos mokiniui specialistų atestacijos komisijų parengtas  2010-2012 metų mokytojų atestacijos programas (pridedama).
          
2.  Įpareigoti rajono savivaldybės švietimo įstaigų vadovus, vykdant parengtas perspektyvines mokytojų atestacijos programas, atsižvelgti į patvirtintus mokinio krepšelio ir biudžeto asignavimus.

3. Pripažinti netekusiu galios rajono savivaldybės tarybos 2008 m. balandžio 24 d. sprendimą Nr. T-152  „Dėl rajono savivaldybės švietimo įstaigų mokytojų atestacijos komisijų parengtų perspektyvinių 2008 – 2010 metų mokytojų atestavimosi programų tvirtinimo“.
Meras                                                                                                     Juozas Bertašius

